open-index/open-wikipedia-markdown huggingface dataset:
Anput (mitologija)

**Anput** je egipatska božica. 

## Opis

Anput je žena Anubisa, boga balzamiranja, koji ima glavu šakala. Ona je zamišljena kao žena sa glavom šakala, ili jednostavno kao žena. Zaštitnica je 17. egipatskog administrativnog kruga, u Gornjem Egiptu. Ona je zapravo samo ženski aspekt Anubisa. Ona i Anubis su roditelji božice čistoće Kebehet. U egipatskoj umjetnosti se Anput nikada ne predstavlja, osim na jednom mjestu – u hramu faraona Menkaure (Mikerina) pronađene su tri statue koje prikazuju božicu Hathor, samog faraona i nepoznatu ženu, koja predstavlja Anput. Iznad njezine glave je maleni šakal, koji ju povezuje sa Anubisom. Nigdje drugdje ne postoji prikaz Anput.

## Reference

## Vanjske veze
Kebehet

U egipatskoj mitologiji, **Kebehet** (također **Qeb-Hwt**, **Kebhut**, **Kebehut**, **Kebechet**, **Qébéhout** i **Kabechet**) je egipatska božica. Njeno ime se povezuje sa ispiranjem vodom.
-N29-D58-V28-w-t-W16-I10:R12-

## Opis

Kebehet je božica svježe vode i svježine. Ona je kćer Anubisa, boga sa glavom šakala i njegove žene Anput, koja također ima glavu šakala. Kebehet nema glavu šakala, već je zamišljena kao zmija, te je tako i prikazivana. 

Anubis, njen otac, bog je balzamiranja i zaštitnik mumija, a kao takav, dok priprema mumije, potrebna mu je voda za ispiranje. U tu svrhu služi Kebehet, te pomaže svom ocu. Ponekad se povezuje sa božicom Ma'at; ona je božica reda, a Kebehet je božica čistoće (a čistoća je važna za red i zdravlje). Kebehet se spominje u hermopoliskom mitu, Ogdoadi. 

U hramovima su svećenici čistili kipove bogova, pa se vjerovalo da Kebehet čisti, odnosno, kupa bogove te se brine za njihovu čistoću. Tako je Kebehet i zaštitnica svećenika. 

U *Tekstovima [[piramida]]* piše: "Božica Kebehet, kćer Anubisa, pronađe Pepija, i ona mu dođe u susret sa četiri vaze. Ona pere Pepija." U tekstu se objašnjava kako Kebehet nakon smrti čisti faraonovo tijelo kako bi faraon ponovo oživio u Ozirisovu carstvu.

## Reference
Ma'at

**Ma'at**, **Maat** ili **Majet** je božica iz egipatske mitologije, čiji je znak nojevo pero.
## Personifikacija svemirskog reda

Ma'at je kćer Raa, boga Sunca, božica je istine, reda i pravednosti. Ona održava red u svemiru. Bez nje bi svemir propao. Sestra je faraona i pomaže mu voditi dužnosti. Riječ "ma'at" se koristi i za red i harmoniju. Sve more imati red i sklad, a održava ga faraon, kojemu ovlast daje Ma'at. Ma'at se pojavljuje i u Duatu, Ozirisovu carstvu. Naime, dok Anubis mjeri duše pokojnika, a Thoth zapisuje rezultat, srce mora težiti jednako kao i Ma'atino pero. Ma'atina se glava pojavljuje na vagi. Ma'at se u egipatskoj umjetnosti prikazuje kao žena u crvenoj haljini, sa perom na glavi, ili je samo pero. Uvijek se prikazuje sa ljudskom glavom, antropomorfno. Ma'atina se imena mogu pisati na razne načine:

U5:a-t-C10 ! ili H6 ! ili U5:D36-X1-Y1:Z1*Z1*Z1*Z1 ! ili U1-Aa11:X1-C10 ! ili C10 ! ili U5:D42-X1:Y1:Z2-I12 ! ili U5:D42:X1-H6-C10-Y1-Z3 ! ili H6-X1:H8-C10 
## Literatura
* Siegfried Morenz (1973). Egyptian Religion: Siegried Morenz. p.&nbsp;273. .
Norman Rufus Colin Cohn (1993). Cosmos, Caos and the World to Come: The Ancient Roots of Apocalyptic Faith. p.&nbsp;9. .
* John Romer, "Testament", pp.&nbsp;41–42, Guild Publishing, 1988.
* "Religion and Cultural Memory: Ten Studies", Jan Assmann, Translated by Rodney Livingstone, p.&nbsp;34, Stanford University Press, 2006, .
* James P. Allen (2000). Middle Egyptian: An Introduction to the Language and Culture of Hieroglyphs. p.&nbsp;116. .
* Edwin Oliver James (1970). Creation and Cosmology: A Historical and Comparative Study. Brill Academic Pub. p.&nbsp;50. .
* Siegfried Morenz (1973). Egyptian Religion: Siegried Morenz. pp.&nbsp;117–125. .
* See Russ VerSteeg, Law in Ancient Egypt 19 (Carolina Academic Press 2002)
## Vanjske veze
* https://mywebspace.wisc.edu/jrblack/web/diss.html
Heket

**Heket** (**Heqat**, **Heqet**, rijetko **Hegit**, **Heget**) je božica sa glavom žabe u egipatskoj mitologiji. Ona je prikazana kao žaba, ili kao žena sa žabljom glavom, što ju povezuje sa vodom, te je ona božica rađanja. Naslov "Heketine sluge" je korišten za njezine svećenice. 
## Opis
Drevni Egipćani bi viđali hiljade žaba duž Nila u određeno doba godine. Ovo pojavljivanje vodozemaca simbolizira plodnost i budući život. Heket je žena boga-ovna Hnuma, koji ima ljubavnicu Satis. Hnum na svom lončarskom kolu stvara ljude, daje im dušu i čini ih lijepima ili ružnima. Heket im usađuje dah života. Ponekad je Heket smatrana Horusovom ženom, a ona je pomogla Izidi pri njegovu rođenju. U jednoj priči su Heket, Izida i Neftida pomogle jednoj ženi pri rađanju. Heket je Raova kćer, a ponekad je smatrana Šuovom ženom, umjesto Tefnut. U Denderi je prikaz Izidinog oplođenja, gdje je Heket prikazana kao žaba, kao simbol plodnosti. Heketine amulete su nosile žene da ih štite tokom rađanja. Ti su amuleti obično njezini prikazi u obliku žabe. Tokom *Srednjeg kraljevstva* ritualni željezni noževi nose njeno ime ili sliku kao zaštitu za dom. Njezin kult potječe iz još ranijih razdoblja. Ona je također ponekad prikazana na željeznim "magičnim štapićima", koji su također povezani sa božanstvima rađanja Besom i Tawaret, te su se rabili za tjeranje zla. Postojao je ptolomejski hram Heket u Gesyju, od kojeg je ostao samo pilon.
## Vanjske veze
Iabet

**Iabet** (**Iabtet, Iab, Abet, Abtet, Ab**) je egipatska božica istoka i istočne pustinje.
## Opis

Iabet je božica koja svakog jutra pere boga Sunca Raa, prije nego što on krene na put po nebu. Kao božici istoka, njoj je suprotna božica zapada Amaunet. Obično je Iabet prikazana kako pozdravlja Sunce, a na glavi kao krunu ima hijeroglif svog imena. Njezin je muž bog plodnosti Min. U *[[Knjiga Zemlje|Knjizi Zemlje]]* se spominje drugi Iabetin muž – **Iabeth**, koji je samo njen muški aspekt. U tekstu *[[Amduat]]u* Iabet je prikazana sa rukama uz tijelo, pod imenom *Iab-iab*. Štovana je u Panopolisu sa svojim mužem Minom. Jedna princeza Neferiabet nosi u svom imenu ime ove božice, a ime joj znači "Iabetina ljepota".

## Literatura

* Caroline Seawright: Iabet, Cleanser of Ra, Personification of the East

## Vanjske veze
Naunet

**Naunet** je drevna primordijalna božica iz egipatske mitologije. 
  
## Mit o stvaranju
Mit Eneada, nastao u Heliopolisu, kaže da je u početku postojao samo beskrajan okean Nun (slično vjerovanje su imali Grci, kod kojih je Pont bio prvotno more). U mitu Ogdoada, iz Hermopolisa, Nun je bog, a Naunet je njegova žena. Ona je božica okeana, a njezino je ime izvedeno od Nunovog. Uz Nuna i Naunet u okeanu su prebivali još neki bogovi. Oni su stvorili prvo ostrvo. Potom su obrađivali tlo ostrva koje je raslo. Naunet je poslala prvu kišu (slika desno). U umjetnosti je Naunet prikazana kao žena sa zmijskom glavom. Ipak, u Knjizi mrtvih je prikazana sa ljudskom glavom, kako izlijeva kišu na Zemlju. Prema jednom mitu, ona i Nun su Ptahovi roditelji. U Mesopotamiji se vjerovalo u 2 okeana – Apsu i Tiamat, što je slično Nunu i Naunet.
Barnabiti

**Barnabiti** su katolički crkveni red. Utemeljili su ga sveti Antun Maria Zaccaria (Antonio Maria Zaccaria), blaženi Bartolomej Ferrari (Bartolomeo Ferrari) i kardinal blaženi Jakov Antun Morigia (Giacomo Antonio Morigia), 1530. godine, a odobrio ga je papa Klement VII., u *Vota per quae vos* 1533. godine. Latinski naziv za ovaj red je *Clericorum Regularium S. Pauli*, kraticom: C.R.S.P..

Iako ga kasnije potvrde tako nazivaju, danas ga se još uvijek tretira kao kongregacijom.

Poznatije crkve i samostani: crkva sv. Barnabe u Milanu.
Barnabiti su, nakon što je ukinut isusovački red bili jednima od upravitelja hrvatskog kolegija u Loretu.

Sveci, blaženici i sluge božje iz njihovih redova: sveti Antun Maria Zaccaria (Antonio Maria Zaccaria), blaženi Bartolomej Ferrari (Bartolomeo Ferrari) i kardinal blaženi Jakov Antun Morigia (Giacomo Antonio Morigia)

## Zanimljivosti
U Afganistanu su vodili misiju od 1933.. Rad iste je bio u prekidu samo za vrijeme talibanskog režima.

## Reference
Amaunet

**Amaunet** je izvorno žensko božanstvo u egipatskoj mitologiji.
## Mit o postanku svijeta
Tokom stvaranja svijeta, prema mitu iz Hermopolisa, postojali su "očevi i majke... prije pravih bogova", u velikom okeanu. To su Nun i Naunet, božanstva vode, Kek i Kauket, Huh i Hauhet, te Amon i Amaunet. Amaunet se ne spominje u mitu iz Heliopolisa. Amon i Amaunet su božanstva Sunca. Kad je svemir doveden u red, hermopoliski svećenici su tvrdili da Huh pomaže vječno Šuu držati božicu-nebo - Nut. Za njih je Amon bio bog zraka i Sunca, kao i za tebanske svećenike. Amaunet je Amonova žena zmijske glave, što sliči Wadjet ili Meretseger. Nije mu rodila djece, pa se oženio Mut, koja je rodila Khonsua, ali se ovaj mit spominje u Tebi. U Heliopolisu se Amaunet uopće ne spominje, ali su zato spomenuti Nun, i, u jednoj verziji, Amon-Ra. Amaunet ima zmijsku glavu u svijesti Egipćana jer su vjerovali da postoje samo ženske zmije. Ali Amaunet je prikazana i kao ljudska žena koja na glavi nosi jastreba ili pero.
## Bozica podzemlja
Amaunet se na neki način može gledati kao božica podzemlja. Njeno se ime ponekad koristilo za podzemlje, Ozirisovo carstvo, imenom Duat. Kad bi se njeno ime koristilo za ime podzemlja, izgovaralo bi se Amentet ili Imentit. U nekim hijeroglifima je opisana kao zapadna božica, što je inače Hathor, Raova kćer. U tom slučaju, Amauntino ime znači "zapad", "ona od zapada", kao ogledalo zapada. Njena uloga kao pogrebne božice vidi se u tome što je vodila duše na zapad, u podzemlje, kamo Sunce zalazi. Prema tome je Amaunet samo jedan aspekt Hathor. Možda postoji i muška verzija ove božice. U *[[Knjiga Zemlje|Knjizi Zemlje]]*, prikazan je muški bog koji blagoslivlja Sunce – **Amenteth**. On je Amaunetin drugi muž, čije je ime slično Amaunetinom alternativnom imenu Amentet. Kao što je isprva Amaunet bila samo ženski Amonov aspekt, tako se poslije razvio njen vlastiti muški aspekt.
Selkis

**Selkis** (**Selqet** [Selket], **Selkit**, **Serqet** [Serket]) je u egipatskoj mitologiji božica škorpija. 
## Opis
Selkis je božica magije, koja na glavi nosi škorpiju. Ponekad je prikazana kao škorpija sa glavom žene, te sa Hatorinim rogovima i Sunčevim diskom. Ponekad je prikazana sa krilima. U Tutankhamonovoj grobnici je pronađena Selkisina zlatna statua. Budući da najopasnije škorpije žive u sjevernoj Africi i mogu ubiti, nju se molilo za milost i zaštitu. Po njoj se prozvao jedan faraon - Kralj Škorpion.
## Mitovi

Selkis je Mafdetina sestra, Raova kćer. Ona živi u podzemlju, gdje zajedno sa Izidom, Neftidom i Neit štiti organe pokojnika. Kad je Horus bio malen, ugrizla ga je škorpija u močvari. Selkis je pomogla Horusu tako što je izvukla otrov iz njegova tijela. U drugom mitu, to je učinio Tot. Selkis ima sedam škorpija: Tjetet, Matet, Mesetet, Mesetef, Tefen, Befen i Petet. Posljednje tri je dala Izidi za Horusovu zaštitu. Također, zaštitnica je Horusovog sina Kebehsenufa. Njezin je sin Nehebkau, koji je također bog škorpija. Dok Selkisin otac Ra putuje podzemljem, napada ga zmija Apop, a Selkisina je zadaća da ju sveže do jutra. 
## Kult
Selkis nije imala hramove, ali je imala svećenike koji su učili liječiti rane zmija i škorpija. Prvotno su ju štovali u delti Nila. Prizivana je za zaštitu od pustinjskih životinja. Smatrana je dobrom, ali i strašnom, te su zmije i škorpije bili pod njezinom kontrolom. Posebno je zazivana zbog zaštite djece i majki. 
## Vanjske veze
Sešat

**Sešat** (**Sašet**, **Sešeta** ili **Seshat** [Sešat]) je egipatska božica pisanja, znanja, mudrosti, matematike, zapisivanja. Njezino ime znači "ženski pisar".

## Opis

Sešat je prikazana kao lijepa žena odjevena u leopardovu kožu. Na glavi joj je neobičan simbol, koji predstavlja zvijezdu ili cvijet sa sedam latica ispod naopako okrenutih rogova. Rogovi možda predstavljaju polumjesec, dok bi u tom slučaju znak ispod rogova bila zvijezda. Druga božica povezana sa zvijezdom je Sopdet, božica Siriusa. Sešatin muž je Tot, a sin im je Hornub. I Sešat i Tot su povezani sa pisanjem i znanjem. U kasnije vrijeme je Sešat povezana s Neftidom, pa se vjerovalo da je kćer Geba i Nut. U tom rijetkom mitu, Sešat je Ozirisova ljubavnica i Anubisova majka.

## Uloga

Egipćani su vjerovali da je Sešat izumila pismo, a njezin muž Tot ga je prenio ljudima. Ona je zaštitnica knjiga i knjižnice. Naslovi su joj: "Gospodarica kuće knjiga", "Gospodarica kuće arhitekata" i "Ona koja odijeva dva roga". U Egiptu su samo bogati ljudi učili pisati i čitati, te svećenici. Jedine žene koje su znale pisati su bile kraljice. Kraljica Hatšepsut je poslala ekspediciju u Punt a na zidu svog hrama u Deir-el-Bahariju je dala naslikati Sešat i Tota zajedno, te je navela popis svih stvari kraj njih. Sešat nije imala hramove, ali je nekada imala svećnike, u najranijim dinastijama. Vjerovalo se da ona na Drvetu života zapisuje dužinu vladavine faraona.

## Vanjske veze
Wosret

**Wosret** je drevna egipatska božica. Faraoni imenom Senusret su nazvani po njoj, a ime im se još piše *Senwosret*. Ime joj znači "moćna".

## Opis

Wosret je tebanska božica. Vrlo rijetko je prikazivana, a najpoznatiji prikaz je na slici desno, gdje su prikazani Amon, Hatšepsut, Tutmozis III i Wosret. Wosret je prikazana sa žezlom – *was* na glavi, koje se povezuje sa njezinim imenom. Žezlo je u Egiptu bilo znak moći i vlasti te su ga nosili kraljevi, svećenici i zli bog Set. Wosret je poslije zamijenjena sa Hator i Mut. U mitologiji se spominje kao božica koja je čuvala malog Horusa u močvari. Budući da je štovana u Tebi, ona je jedna od Amonovih žena, uz Amaunet i Mut. Na desnoj slici je Amon skroz lijevo, a Wosret desno.

## Vanjske veze
Tarzan of the Apes

***Tarzan of the Apes*** () je pustolovni roman američkog književnika Edgara Ricea Burroughsa, originalno objavljen u pulp magazinu *[[Argosy (magazin)|All-Story Magazine]]* 1912. godine, poznat kao prvi iz ciklusa romana o Tarzanu. Radnja prikazuje kako je John Clayton, nasljednik engleskog lorda Greystokea, kao beba sticajem okolnosti završava u džunglama Afrike gdje će ga usvojiti i odgojiti plemen majmuna; protagonist, nakon što odraste, postaje "kralj" svog plemena te s vremenom dolazi u kontakt sa zapadnom civilizacijom, postepeno doznaje istinu o svom porijeklu te se zaljubljuje u Jane Porter. Roman je stekao takvu popularnost da je Burroughs sljedeće godine napisao nastavak *[[The Return of Tarzan]]*, te započeo seriju romana koja će završiti tek 1940-ih.

Popularnost romana i lika se odrazila i na film, te je roman poslužio kao brojne filmove, odnosno prve u serijama filmova posvećenim Tarzanu. Prvi od njih je *[[Tarzan of the Apes (film, 1918)|Tarzan of the Apes]]* iz 1918. godine, a vjerojatno najpoznatiji je *[[Tarzan the Ape Man (film, 1932)|Tarzan the Ape Man]]* sa Johnnyjem Weissmullerom iz 1932. godine. Najvjernijom ekranizacijom se, pak, obično smatra ** iz 1984. godine.

## Vanjske veze
* ''Tarzan of the Apes'' at Internet Archive and Google Books (scanned books original editions)
* ''Tarzan of the Apes'' at Project Gutenberg (plain text and HTML)
* ''Tarzan of the Apes'' at LibriVox (audiobook)
* ''Tarzan of the Apes'' Publishing History
* Summary: ''Tarzan of the Apes'', by David Bruce Bozarth.
Bat (mitologija)

**Bat** je egipatska božica koja u ranoj egipatskoj mitologiji predstavlja personifikaciju svemira i Mliječne staze. Drevni Egipćani su ju počeli štovati barem 8000 godina prije Krista. Mliječna staza je tada smatrana bazenom mlijeka. Epiteti su joj "Ona Koja Voli" i "Velika Krava", te "Bat od Dva Lica".
## Karakteristike
Bat ima kravlje rogove, a na jednom kamenu je prikazana s lijepim licem sličnim Hathor. Hathor je božica-krava, zaštitnica plodnosti kao i Bat. Riječ *[[Knjiga mrtvih|ba]]* (duša) nastala je od Batinog imena. Također, ankh je njezin simbol. Rijetko je prikazivana u slikarstvu i kiparstvu i općenito, u umjetnosti je bila rijetka. To je možda zato što ni nije bila toliko važna. Bat se može smatrati oblikom Hathor, jer je na jednom grupnom kipu Hathor prikazana s rogovima i Suncem na glavi, desno je faraon, a desno od faraona Bat. Bat je zamišljena kao velika krava prekrivena zvijezdama što jako sliči Hathor, ali nije imala Hathorinu popularnost. Češće je bila na amuletima protiv zla, a znak joj je i sisrum, sveta čegrtaljka, glazbeni instrument. Nejasan je njezin naziv "Ba od Dva Lica". Na Tekstovima piramida piše o Bat: "Ja sam hvaljena, ja sam Veličanstvo, ja sam Bat s Dva Lica, ja sam "Ona Spašena", ja sam spasila samu sebe od zla." Čini se da je na početku bila jedna božica-krava, koja je poslije razdvojena na Hathor i Bat.
Niebla (roman)

***Niebla*** () je filozofski roman španskog pisca Miguela de Unamuna. Kao inspiracija, odnosno predložak se često navodi *[[Enten - Eller]]*, knjiga danskog filozofa Sørena Kierkegaarda, odnosno njen segment pod naslovom "Dnevnik zavodnika". Protagonist romana je Augusto, bogati i introvertirani muškarac, čija ljubav prema djevojci po imenu Eugenia ostaje neuzvraćena, zbog čega se on odluči počiniti samoubistvo. Ono po čemu se ovaj roman ističe jest da se protagonist, prije nego što izvrši taj čin, nastoji savjetovati sa svojim tvorcem, odnosno autorom romana Unamunom. Zbog svega toga se *Niebla* navodi kao jedan od najpoznatijih primjera metafikcije u svjetskoj književnosti. Svjestan neobičnosti svog koncepta, Unamuno je za svoj roman prvi put iskoristio izraz *[[nivola]]* nastojeći ga razlikovati od do tada uobičajenih romana tadašnje španske književnosti.

## Vanjske veze
* Text in original Spanish with English translation 
* The Origin of Unamuno's Mist: Unamuno's Copy of Kierkegaard's Diary of the Seducer
Fizički sistem

U fizici, termin **sistem** ima tehničko značenje; naime, **fizički sistem** je deo fizičkog svemira koji je izabran za analizu. Sve što je izvan sistema je obuhvaćeno terminom sredina, koja se u analizi ignoriše izuzev u pogledu njenog uticaja na sistem. Podela između sistema i sredine je pitanje slobodnog izbora, koji se u opštem slučaju vrši na način kojim se pojednostavljuje analiza koliko god je to moguće. Izolovani sistem ima zanemarljive interakcije sa sredinom.

Često se sistem u ovom smislu bira na takav način da se podudara sa uobičajenijem shvatanjem sistema, kao što je na primer određena mašina. Fizički sistemi mogu da budu u većoj meri ezoterični: atom, voda u jezeru, ili čak *voda u levoj polovini jezera*, se mogu smatrati fizičkim sistemom. U izučavanju kvantne dekoherencije, „sistem“ se može odnositi na makroskopska svojstva jednog objekta (npr. poziciju klatna), dok relevantnu „sredinu“ mogu da sačinjavaju unutrašnji stepeni slobode, koji se klasično opisuju u obliku termičkih vibracija klatna.

## Reference

## Vanjske veze
* Conceptual vs Physical Systems
* Research in simulation and modeling of various physical systems
Delmira Agustini

**Delmira Agustini** (24. oktobar 1886 – 6. jul 1914), bila je urugvajska pjesnikinja, koja se smatra jednim od najvećih pjesnika latinoameričke književnosti na početku 20. vijeka.

Rođena je u porodici italijanskih doseljenika, gdje je njen spisateljski talent otkriven još u djetinjstvu. Pjesme je počela pisati sa 10 godina, a potom je studirala francuski, muziku i slikanje. Potom je pisala za časopis *La Alborada* i postala dio Generacije 1900, kojoj su pripadali Julio Herrera y Reissig, Leopoldo Lugones i Rubén Darío. Darío, koga je smatrala svojim učiteljem, ju je usporedio sa Terezijom Avilskom, ustvdivši da je Agustini nakon nje bila jedina spisateljica "u stanju da se izrazi kao žena". Mnoga njena djela su se bavila ženskom seksualnošću, a svoju posljednju knjigu *Los Cálices Vacíos* (Prazni kaleži) je posvetila Erosu. 14. augusta 1913. se udala za Enriquea Joba Reyesa, ali ga je, nakon brojnih svađa, napustila nakon mjesec dana i vratila se u roditeljski dom. Razvod je bio formalno završen 5. juna 1914. Mjesec dana kasnije je Reyes bivšu suprugu ubio s dva hica iz pištolja u glavu, a potom izvršio samoubistvo.

## Bibliografija
* 1907: *El libro blanco*
* 1910: *Cantos de la mañana*
* 1913: *Los cálices vacíos, pórtico de Rubén Darío*
* 1924: *Obras completas* ("Complete Works"): Volume 1, *El rosario de Eros*; Volume 2: *Los astros del abismo*, posthumno izdanje), Montevideo, Uruguay: Máximo García
* 1944: *Poesías*, prolog napisala Luisa Luisi (Motevideo, Claudio García & Co.
* 1971: *Poesías completas*, prolog i napomene Manuel Alvar, Barcelona: Editorial Labor

## Napomene

## Vanjske veze
* Modernization, Feminism, and Delmira Agustini 
* ''The Empty Chalices'' by Judy Veramendi, a novel and play based on the life and writings of Delmira Agustini
C6H13NO2

Molekulska formula **C<sub>6</sub>H<sub>13</sub>NO<sub>2</sub>** se može odnositi na:
* Aminokaproinska kiselina
* Izoleucin
* Leucin
* Norleucin
Hidrofilnost

**Hidrofil** (od  - *voda* i φιλια *(philia)* - *ljubav*) je molekul ili molekulski entitet koga privlači voda i koji ima težnju da se rastvara u vodi, nasuprot hidrofoba, koji se odvajaju od vode. *Hidrofilni* molekul ili deo molekula ima tendenciju da interaguje sa polarnim supstancama i da bude u njima rastvoren. Hidrofilne supstance privlače vodu iz vazduha. Među hidrofilnim supstancama su brojne soli, kao i šećer. Hidrofilnost je termodinamički povoljna. Ona čini molekule rastvorljivim ne samo u vodi, nego i drugim polarnim rastvaračima. Hidrofilni molekul ili deo molekula je tipično polaran i ima sposobnost formiranja vodoničnih veza, što mu omogućava da se lakše rastvara u vodi nego u ulju ili drugim hidrofobnim rastvaračima. Hidrofilni i hidrofobni molekuli su takođe poznati kao polarni i nepolarni molekuli. Neke hidrofilne supstance se ne rastvaraju. Ta vrsta smeša se naziva koloidima. Sapun, koji je amfifilan jer ima hidrofilnu glavu i hidrofobni rep, što mu omogućava da bude rastvoran u vodi i uljima.

## Reference

	 
## Povezano
* Hidrofobnost
Anica Nonveje

**Anica Nonveje** (rođena **Lazin**, Kikinda, 1957) je novinarka, spisateljica i teatarska producentica iz Srbije, koja živi u Kanadi, sestra pozorišnog reditelja Miloša Lazina. Poznata je po tome što je 1991. otpuštena s Radio Beograda zato što je pustila u etar pesmu *[[E, moj druže beogradski]]*. Nakon pretnji smrću 1992. otišla je u Francusku i kasnije emigrirala u Kanadu. Od 1996. bavi se publicistikom, a objavila je i autobiografski roman *Tisa*. Osnovala je produkcijsku kuću "Aria", sa sedištem u Montrealu.

## Biografija

Nonveje se rodila u Kikindi, od majke polu-Nemice, Rakile Blat, i oca Srbina, Davida Lazina. Odrasla je u Beogradu. U doba SFRJ otac joj je iz političkih razloga proveo dve godine u zatvoru. Anica Nonveje je 1979. stekla diplomu iz klasičnog pevanja i zaposlila se kao muzička urednica u Radio Beogradu. Osvojila je dve nagrade, 1985. za radio dramu o Marleni Dietrich i 1987. o antistaljinisti Bulatu Okudžavi, koja je bila cenzurisana, ali je zahvaljujući tome Nonveje stekla ugled u beogradskoj supkulturi.

Godine 1991. Nonveje je, kao muzička urednica Radio Beograda, pustila u etar pesmu *[[E, moj druže beogradski]]* Jura Stublića, nakon čega je odmah suspendovana. Izgubila je sudsku parnicu protiv te odluke. Početkom 1990-ih pojavljivala se na televiziji, objavljivala članke u opozicionoj *[[Borba (novine)|Borbi]]* i pridružila se antiratnom pokretu u Beogradu. Godine 1992. saznala je da se navodno nalazi na "listi za likvidaciju" te je dobila politički azil u Francuskoj. Decembra 1992. preselila se u Francusku s majkom i decom, i kasnije sa porodicom emigrirala u Montreal u Kanadi.

## Reference

## Vanjske veze
* Teofil Pančić, ''Ljudski gubici: O nekome ko se 'vratio' samo zato da bi zauvek otišao'', "Vreme", No. 542, 24. maj 2001 (o poseti Anice Nonveje Beogradu 2001).
Alifatično jedinjenje

U organskoj hemiji, **alifatična jedinjenja** su aciklična ili ciklična, nearomatična jedinjenja ugljenika.

## Struktura
U alifatičnim jedinjenjima, atomi ugljenika su spojeni u pravim ili razgranatim lancima, ili u ne-aromatičnim prstenovima (u kom slučaju ona se nazivaju aliciklična jedinjenja). Alifatična jedinjenja mogu da budu zasićena, da sadrže samo jednostruke veze (alkani), ili nezasićena, sa dvostrukim (alkeni) ili trostrukim vezama (alkini). Pored vodonika, drugi elementi mogu da budu vezani za atome ugljenika, najčešće kiseonik, azot, sumpor, ili hlor.

Najjednostavnije alifatično jedinjenje je metan (CH4). Alifatici obuhvataju alkane (npr. parafinske ugljovodonike), alkene (npr. etilen) i alkine (npr. acetilen). Masne kiseline se sastoje od nerazgranatog alifatičnog repa vezanog za karboksilnu grupu.

## Osobine

Većina alifatičnih jedinjenja su zapaljiva. Ugljovodonici se koriste kao goriva, npr. metan u Bunzenovom plameniku, i tečni prirodni gas i acetilen u zavarivanju.

## Primeri alifatičnih jedinjenja
Najvažnije grupe alifatičnih jedinjenja su:
* n-, izo- i ciklo-alk**an**i (zasićeni ugljovodonici)
* n-, izo- i ciklo-alk**en**i i -alk**in**i (nezasićeni ugljovodonici).

Značajni primeri nisko molekulskih alifatičnih jedinjenja su navedeni u sledećoj listi (sortirani po broju atoma ugljenika):

(CAS registarski broj koji je prikazan za neka od jedinjenja je zaštitni znak Američkog hemijskog društva.)

## Povezano
* Aromatična jedinjenja

## Reference
Ciklično jedinjenje

U hemiji, **ciklično jedinjenje** je jedinjenje u kome je serija atoma povezana da formira petlju ili prsten. Dok je velika većina cikličnih jedinjenja organska, postoji i mali broj neorganskih supstanci koje formiraju ciklična jedinjenja, među njima su sumpor, silani, fosfani, fosforna kiselina, i triborna kiselina. Ciklična jedinjenja mogu, a ne moraju da budu aromatična. Benzen je tipično aromatično ciklično jedinjenje. Termin „policikličan“ se koristi kad više od jednog prstena formira molekul, na primer naftalin, dok se termin makrociklus koristi za prsten sa više od desetak atoma.


Image:cycloheptane sticks.png|Cikloheptan, nearomatično ciklično jedinjenje.
Image:Benzol.svg|Benzen, ciklično jedinjenje.
Image:Naphthalene 200.svg|Naftalen, policiklično jedinjenje.
Image:Porphyrin.svg|Porfirin, makrociklično jedinjenje.
File:Pentazole.svg|Pentazol, neorgansko ciklično jedinjenje.


## Reference

## Vanjske veze
* 
*
Terpen

**Terpeni** su velika i raznovrsna klasa organskih jedinjenja koje proizvode mnogobrojne biljke, a posebno su zastupljeni kod četinara. Neki insekti kao što su termiti i *lastin rep* leptiri, takođe stvaraju terpene u svom osmeterijumu.

Oni su glavne komponente rezina, i terpentina proizvedenih od rezina. Ime „terpen“ je izvedeno iz reči „terpentin“. Pored njihovog svojstva krajnjeg-produkta mnogih organizmima, terpeni su značajan biosintetički gradivni blok unutar skoro svakog živog bića. Steroidi, na primer, su derivati triterpena skvalena.

Kad su terpeni hemijski modifikovani, npr oksidacijom ili preuređenjem ugljenikovog skeleta, rezultirajuća jedinjenja se generalno nazivaju terpenoidima. Neki autori koriste termin terpen u širem smislu tako da obuhvata terpenoide. Terpenoidi su takođe poznati kao izoprenoidi.

Terpeni i terpenoidi su primarni sastojci eteričnih ulja mnogih tipova biljki. Eterična ulja su u širokoj upotrebi kao prirodni aditivi za poboljšanje ukusa hrane, kao mirisi u parfimeriji, i u tradicionalnoj i alternativnoj medicini kao aromaterapija. Sintetičke varijacije i derivati prirodnih terpena i terpenoida takođe znatno proširuju raznovrsnost aroma korištenih u perfimeriji i ukusa aditiva hrane. Vitamin A je primer terpena.

Aroma i ukus hmelja, koja je visoko poželjna kod nekih piva, potiče od terpena. Od terpena u hmelju mircen, β-pinen, β-kariofilen, i α-humulen su nađeni u najvećim količinama.

## Struktura i biosinteza

Terpeni su biosintetički izvedeni iz izoprenskih jedinica, koji imaju molekulsku formulu C5H8. Osnovna molekulske formule terpena su umnožak od (C5H8)n, gde je n broj vezanih izoprenskih jedinica. To se naziva *izoprenskim pravilom*, ili *C5 pravilom*. Izoprenske jedinice mogu da budu međusobno povezane *od glave do repa* i da formiraju linearne lance, ili mogu da budu raspoređene u obliku prstena. Izopren je jedan od uobičajenih prirodnih gradivnih blokova.

Sam izopren nije podesan za sintetički proces, nego se koriste aktivirani oblici, izopentenil pirofosfat (IPP ili izopentenil difosfat) i dimetilalil pirofosfat (DMAPP ili dimetilalil difosfat). Oni su komponente biosintetičkog puta. IPP se formira iz acetil-CoA posredovanjem mevalonske kiseline u putu HMG-CoA reduktaze. Jedan alternativni, potpuno različiti biosintetički put IPP-a je poznat kod nekih bakterijskih grupa i plastida biljaka, takozvani MEP (2-Metil-D-erotritol-4-fosfat) put, koji je iniciran sa C5-šećera. U oba puta, IPP se izomerizuje do DMAPP enzimom izopentenil pirofosfat izomeraza.

## Literatura

## Vanjske veze

* Berlinski institute za hemiju - terpeni 
* Struktura alfa i beta pinena
*
Računajte na nas!

***Računajte na nas!*** je jugoslavenska domoljubna pjesma novosadske grupe Rani mraz iz 1978. godine. Tekst pjesme je napisao Đorđe Balašević, a singl album je izdala Produkcija gramofonskih ploča Radio televizije Beograd. Zahvaljujući drukčijem tretmanu jugoslavenske revolucije u odnosu na uobičajene soc-realističke pjesme do tada, *Računajte na nas!* je ubrzo bila promovirana u generacijsku himnu koja se puštala u svakoj prigodnoj prilici. Prvo izdanje albuma je objavljeno u 15.000 primjeraka, a drugo u 20.000 primjeraka.

## Tekst

U ime svih nas iz pedeset i neke
za zakletvu Titu ja spev'o sam stih.
Ne spominjem prošlost ni bitke daleke,
jer rođen sam tek posle njih.

Al' život pred nama još bitaka skriva
i preti nam, preti, k'o duboki vir.
Ja znam da nas čeka još sto ofanziva,
jer moramo čuvati mir.

Računajte na nas!

Sumnjaju neki da nosi nas pogrešan tok,
jer slušamo ploče i sviramo rok.
Al' negde u nama je bitaka plam,
i kažem vam, šta dobro znam:

Računajte na nas!

U ime svih nas iz pedeset i neke
za zakletvu Titu sam spevala stih.
Ne spominjem prošlost ni bitke daleke,
jer rođena sam posle njih.

U nama je sudbina budućih dana
i neki se možda i plaše za nju.
Kroz vene nam protiče krv partizana,
i mi znamo zašto smo tu.

Računajte na nas!

Sumnjaju neki da nosi nas pogrešan tok,
jer slušamo ploče i sviramo rok.
Al' negde u nama je bitaka plam,
i kažem vam, šta dobro znam:

Računajte na nas!




## Izvori
Hidrofob

**Hidrofobnost** (od  - voda i  - strah) je fizička osobina molekula (poznatih kao **hidrofobi**) da se odbijaju od vodene mase.

Hidrofobni molekuli su uglavnom nepolarni i stoga preferiraju druge neutralne molekule i nepolarne rastvarače. Hidrofobni molekuli u vodi se često grupišu i formiraju micele. Voda na hidrofobnim površinama manifestuje visoki kontaktni ugao.

Primeri hidrofobnih molekula su alkani, ulja, masti, i uopšte masne supstance. Hidrofobni materijali se koriste za uklanjanje ulja iz vode, upravljanje razlivenom naftom, i hemijskim separacionim procesima za razdvajanje nepolarnih od polarnih jedinjenja.

Termini hidrofoban i lipofilan se često poistovećuju. Međutim, ova dva termina nisu sinonimna. Dok su hidrofobne supstance često lipofilne, postoje izuzeci - kao što su silikoni i fluoro-ugljenici.

## Hemijska zaleđina

Sa termodinamičkog stanovišta, materija teži ka niskoenergetskom stanju, i vezivanje molekula umanjuje hemijsku energiju. Voda je elektronski polarizovana, te je u mogućnosti da formira interne vodonične veze, što joj daje mnoge od njenih jedinstvenih fizičkih svojstava. Pošto hidrofobi nisu elektronski polarizovani, i zato što oni nemaju sposobnost formiranja vodoničnih veza, voda odbija hidrofobe, i radije formira veze sa drugim molekulima vode. Taj efekat je uzrok hidrofobnih interakcija. Dve ne mešajuće faze (hidrofilna i hidrofobna) se menjaju tako da veličina njihovih odgovarajuće granične površine postaje minimalna. Ovaj efekt se može vizuelizovati u slučaju fenomena zvanog fazno razdvajanje.

## Superhidrofobnost

**Superhidrofobne** površine kao što su listovi biljke lotus imaju površine koje se izuzetno teško kvase. Kontaktni uglovi kapi vode su veći od 150°. Ovo se naziva lotus efektom.

## Povezano
* Amfifil
* Hidrofilnost
* Hidrofobni efekat

## Reference

## Literatura
* 

## Vanjske veze
* Proračun i dijagramski prikaz hidrofobnosti proteina 
* Novostima i informacije o superhidrofobnom premazivanju
Advance Australia Fair

**"Advance Australia Fair"** je službena državna himna Australije. Pjesmu je napisao Peter Dodds McCormick, rođeni Škot, još 1878. godine, a dugo se vremena u Australiji pjevala kao domoljubna pjesma. Status službene državne himne nije imala sve do 1984. godine, nakon što je na plebiscitu 1977. izabrana za državnu himnu. "Advance Australia Fair" ima status državne himne, dok se britanska himna "God Save the Queen", koja ima status kraljevske himne, izvodi samo tokom posjeta članova kraljevske obitelji Australiji. "Advance Australia Fair" je, također, izvršila značajan utjecaj na druge pjesme i marševe, uključujući i australski vicekraljevski pozdrav. 

## Tekst

Službeni tekst himne, usvojen 1984. godine, glasi:

;Prva strofa
: Australians all let us rejoice,
: For we are one and free;
: We've golden soil and wealth for toil;
: Our home is girt by sea;
: Our land abounds in nature's gifts
: Of beauty rich and rare;
: In history's page, let every stage
: Advance Australia Fair.
: In joyful strains then let us sing,
: Advance Australia Fair.

;Druga strofa
: Beneath our radiant Southern Cross
: We'll toil with hearts and hands;
: To make this Commonwealth of ours
: Renowned of all the lands;
: For those who've come across the seas
: We've boundless plains to share;
: With courage let us all combine
: To Advance Australia Fair.
: In joyful strains then let us sing,
: Advance Australia Fair.

## Reference

## Vanjske veze

* AdvanceAustraliaFair.org – Author information, history, MP3's, videos, and latest tweets 
* Lyrics  on official Government website
* Streaming audio of ''Advance Australia Fair'' with links and information 
* Brief history 
* Australian Government websites:
** Official published words, music with band parts and sound recordings 
** Four-part musical score & words PDF 169 KB 
** Australian National Anthem Audio for download (MP3 3.12 MB) 
** Department of Foreign Affair and Trade's webpage on Advance Australia Fair 
** Online scores held by Australian government libraries (The MusicAustralia collaboration)
* Advance Australia Fair (Original Lyrics) – Australian singer Peter Dawson (c. 1930)
* youtube video 1987 ABC Sign on and National Anthem (with sketches of Early Australia) (ignore begin of first program)
* youtube video 1980 ABC Sign off and National Anthem (with sketches of Early Australia) (ignore end of previous program)
* youtube video 2012 HD recording of National Anthem
* youtube video "Advance Australia Fair" with English-Chinese bilingual subtitle
Povjerenje

**Povjerenje** (ijek.) ili **poverenje** (ek.), osjećaj da će razvoj situacije ili događaja imati pozitivan ili očekivani tok. Važna značajka je postojanje alternativnoga toka. To razlikuje osjećaj povjerenja od osjećaja nade.

Povjerenje znači također očekivanje od osobe od povjerenja ili organizacije da će svoje buduće akcije oblikovati u okviru zajedničkih vrijednosti.

Osnove povjerenja čine kredibilitet, pouzdanost i autentičnost, koje se odnose kako na sadašnjost, tako i na buduće događaje.

Upotreba pojma u znanosti je različita, tako da je čak i unutar jedne discipline često kontroverzna.
10. venecijanski filmski festival (1942)

**10. [[venecijanski filmski festival]]** ili **10. međunarodna smotra filmske umjetnosti u Veneciji** () je održana od 30. augusta do 5. septembra 1942. u Veneciji. Održana je u jeku drugog svjetskog rata u kome se Italija nalazila na strani Sila Osovine. Zbog toga su gotovo svi filmovi bili iz osovinskih ili zemalja pod osovinskom okupacijom, te da imali uglavnom imali propagandni karakter. Mussolinijev kup za najbolji strani film je dobio njemački historijski film *[[Der grosse König]]*, dok je u kategoriji najboljeg italijanskog filma nagradu dobio propagandno-ratni spektakl *[[Bengasi (film)|Bengasi]]*. Među osovinskim državama koje su poslale svoje filmove na festival bila je i NDH koju su predstavljali igrano-dokumentarni film *[[Barok u Hrvatskoj]]* i dokumentarni film *[[Straža na Drini]]*. Potonji je osvojio priznanje žirija, te se ponekad navodi kao prvo međunarodno nagrađeno ostvarenje hrvatske kinematografije.

Sljedeće godine je nakon iskrcavanja Saveznika u Italiji pao fašistički režim; iako su njegovi ostaci, reorganizirani kao Socijalna Republika Italija, zadržali do kraja rata zadržali vlast na Venecijom, festival više nije održan. Zbog svog propagandnog karaktera i drugih razloga se 10. festival, kao i prethodni (održani 1940. i 1941. godine) ne smatraju dijelom službene kronologije manifestacije, te se smatra kako je "pravi" 10. festival održan tek nakon završetka rata 1949. godine.

## Vanjske veze
*  Mostra del Cinema di Venezia ed. 10 - 1942  sull'Internet Movie Database
* Sito ufficiale della Mostra del Cinema di Venezia
* La 10ª Mostra Internazionale d'Arte Cinematografica nell'archivio della Biennale
14. dodjela Oscara

**14. dodjela Oscara** je održana 26. februara 1942. u Hotelu Biltmore u Los Angelesu. Na njoj je losanđeleska Akademija odala priznanje najboljim filmskim ostvarenjima premijerno prikazanim u periodu od 1. januara do 31. decembra 1941. godine. Vodio ju je komičar Bob Hope. Najpoznatija je po tome što je na njoj *[[Građanin Kane]]*, koji se smatra jednim od najboljih filmova svih vremena, poražen od filma *[[How Green Was My Valley (film)|How Green Was My Valley]]*.

*How Green Was My Valley* je nagrađen i Oscarom za najbolju režiju, koga je dobio John Ford, i kome je to bila treća takva nagrada u karijeri, i prvi slučaj da se ista nagrada pruža istom dobitniku dvije godine uzastopce. Pažnju javnosti je, međutim, najviše privuklo sestrinsko suparništvo Olivije De Havilland i Joan Fontaine u utrci za Oscara za najbolju glumicu. Fontaine je pobijedila zahvaljujući nastupu u *[[Suspicion (film, 1941)|Suspicion]]*, a što je jedini slučaj da je glumica nagrađena Oscarom za nastup u Hitchcockovom flmu.

Na ishod utrke je u značajnoj mjeri uticao i drugi svjetski rat, u koji su SAD ušle nekoliko mjeseci prije dodjele. Veliki broj nominiranih i nagrađenih filmova je svojom temom bio posredno ili neposredno vezan uz film, uključujući *[[Sergeant York]]*, koji je Garyju Cooperu donio Oscar za najboljeg glumca. Prvi film nagrađen u kategoriji dokumentarnog filma je, pak, bio kanadski propagandni film *[[Churchill's Island]]*.

Najveći gubitnik "oskarovske" utrke je, pak, bio *[[The Little Foxes (film)|The Little Foxes]]* koji je bio nominiran u devet kategorija, a nije osvojio nijedan. Time je postavljen rekord koji se neće ponoviti sve do 1957. sa film *[[Peyton Place (film)|Peyton Place]]*, odnosno biti oboren 1978. sa filmom *[[The Turning Point (film, 1977)|The Turning Point]]*.

## Nagrade

Pobjednici su navedeni prvi i označeni **podebljanim slovima**.

## Počasne nagrade
* Rey Scott
* Britansko ministarstvo informacija
* Leopold Stokowski za *[[Fantasia (film)|Fantasia]]*
* Walt Disney, William Garity, John N. A. Hawkins i RCA Manufacturing Company za *[[Fantasia (film)|Fantasia]]*

### Memorijalna nagrada Irving G. Thalberg
* Walt Disney

## Višestruke nominacije i nagrade

Sljedeći filmovi su imali višestruke nominacije:

* *11 nominacija:* *Sergeant York*
* *10 nominacija:* *How Green Was My Valley*
* *9 nominacija:* *Citizen Kane*, *The Little Foxes*
* *7 nominacija:* *Here Comes Mr. Jordan*
* *6 nominacija:* *Hold Back the Dawn*
* *4 nominacija:* *Ball of Fire*, *Blossoms in the Dust*, *That Hamilton Woman*
* *3 nominacije:* *The Chocolate Soldier*, *The Maltese Falcon*, *Sun Valley Serenade*, *Sundown*, *Suspicion*
* *2 nominacije:* *All-American Co-Ed*, *All That Money Can Buy*, *Aloma of the South Sea*, *Blood and Sand*, *Buck Privates*, *The Devil and Miss Jones*, *Dr. Jekyll and Mr. Hyde*, *Dumbo*, *Ladies in Retirement*, *Louisiana Purchase*, *Topper Returns*, *You'll Never Get Rich*

Sljedeći filmovi su dobili više od jedne nagrade:

* *5 nagrada:* *How Green Was My Valley*
* *2 nagrade:* *Here Comes Mr. Jordan*, *Sergeant York*

## Reference

## Vanjske veze
* Academy Awards Database
Ustav Australije

**Ustav Australije** je najviši zakonski akt u Australiji koji regulira ustrojstvo i funkcioniranje australske vlade, kao i odnos između središnje i federalne vlasti u Australiji. Sastoji se od nekoliko dokumenata. Najvažniji od njih svakako je **Ustav australskog Commonwealtha**, koji se najčešće naziva "Ustavom". Ustav je potvrđen od strane građana australskih kolonija tokom serije referenduma u periodu od 1899. do 1900. godine, nakon čega je nacrt potvrdio Parlament Ujedinjenog Kraljevstva pod nazivom **Ustavni zakon australskog Commonwealtha iz 1900.** godine.

Ustavni zakon australskog Commonwealtha iz 1900. godine izglasan je 9. srpnja 1900. godine, a na snagu je stupio 1. siječnja 1901. godine. Iako je zakon inicijalno izglasao britanski parlament, Zakon o Australiji iz 1986. oduzeo je parlamentu u Londonu pravo izmjene australskog ustava, koji se od stupanja na snagu navedenog zakona mogao mijenjati samo pomoću zakonski propisane referendumske procedure. Ustav se sastoji od ukupno VIII glava koje reguliraju trodiobu vlasti i ovlasti svake od grana, odnos središnje i federalne vlasti te proceduru mijenjanja ustava. Tokom godina, Ustav je amandmanima mijenjan u ukupno šest navrata, a znakovito je priznavanje ustavnih konvencija kao izvora ustavnog prava u Australiji.

Osim samog Ustava, nekolicina zakonskih akata ima ustavnopravni značaj u pravu Australije. Akti u pitanju su Westminsterski statut iz 1931. godine, koji je usvojen temeljem Zakona o usvajanju Westminsterskog statuta iz 1942. godine, te Zakon o Australiji iz 1986. godine, koji je izglasan u parlamentima svih australskih saveznih država, britanskom parlamentu i australskom saveznom parlamentu. Westminsterski status smatra se aktom kojim je Australija, *[[de iure]]*, postala nezavisna država, dok je Zakon o Australiji raskinuo preostale ustavne veze između Ujedinjenog Kraljevstva i Australije. Iako je britanski monarh vladar u obje zemlje, njegove ustavne uloge su u dvama zemljama uvelike različite.

Temeljem australskog *[[common law]]* sustava, pravo tumačenja ustavnih odredaba imaju Visoki sud Australije i Savezni sud Australije. Njihove odluke doprinose tumačenju i primjeni Ustava.

## Reference

## Vanjske veze
*  from ComLaw – *The Constitution as in force on 1 June 2003 together with proclamation declaring the establishment of the Commonwealth, letters patent relating to the Office of Governor-General, Statute of Westminster Adoption Act 1942, Australia Act 1986.* .
* 
* Commonwealth of Australia Constitution Act, 1900 . Entry on the origins, development, structure and evolution of the Australian constitution at Documenting a Democracy.
* Full text (HTML) file of the Constitution . From the Parliament of Australia web site.
* Full Text (Including Amendments) On One Page
* Royal Commission of Assent signed by Queen Victoria which enacted the Constitution; see these web pages: National Archives of Australia  and Documenting a Democracy.
* A First Reading Of The Australian Constitution  – side-by-side commentary notes by John Kilcullen, Macquarie University, 2004
* Final Report of the Constitutional Commission Summary: 1988
Visoki sud Australije

**Visoki sud Australije** je najviši sud u australskoj sudskoj hijerarhiji te posljednji žalbeni sud u Australiji. Visok sud ima i redovnu i žalbenu funkciju, pravo kontrole ustavnosti zakona koje izglasaju Parlament Australije i parlamenti saveznih država te pravo tumačenja Ustava Australije. 

Visoki sud reguliran je člankom 71. Ustava Australije, koji ga imenuje nositeljem sudbene vlasti. Sud je uspostavljen i s radom počeo temeljem Zakona o sudovima iz 1903. godine. Danas su odredbe o funkcioniranju Visokog suda mogu naći u Ustavu (čl. 71 - 75), Zakonu o sudovima te Zakonu o Visokom sudu Australije iz 1979. godine. Visoki sud sastoji se od ukupno 7 sudaca - Vrhovnog suca te 6 ostalih sudaca. Suce imenuje Generalni guverner Australije na prijedlog federalne vlasti, a njihov je mandat trajan te traje do 70 godine života, kada se moraju umiroviti. 

Visoki sud smješten je, od 1980. godine, u Canberri. Većina zasijedanja održava se u zgradi Visokog suda, smještenoj u Parlamentarnom trokutu, ponad jezera Burley Griffin. Zasijedanja se povremeno održavaju i u središtima saveznih država, poput Melbournea, Sydneyja ili Victorije.
Hentai

**Hentaj** (, *metamorfoza*, *abnormalnost*, *seksualna perverzija*) je japanska reč koja na zapadu označava eksplicitan seksualni pornografski sadržaj u stripovima ili animacijama, pogotovu onim koji su poreklom iz Japana poput animea, mange ili video igre. Blaža verzija hentaja, koja nije eksplicitna već prosto erotska je eči. U Japanu, seksualno eksplicitan sadržaj se zove *Đu hači kin* (18+; zabrana za maloletnike) ili *sejnen* (za odrasle). U japanskom slengu hentaj znači „perverznjak“ ili „čudak“. Postoje oblici ekstremiteta prikazani u hentaju, kao što su silovanje, tentakli (*čudovišta* s pipcima) i drugi fetiši. Takođe postoje i anime i mange koje samo sadrže hentaj elemente kao što su jaoj i juri, bez da im je to glavni motiv, iako postoje i takvi slučajevi.

## Literatura

* Aquila, Meredith (2007). "Ranma 1/2 Fan Fiction Writers: New Narrative Themes or the Same Old Story? " *Mechademia 2*.
* 
* McCarthy, Helen, and Jonathan Clements (1998). *The Erotic Anime Movie Guide*. London: Titan. .
* 
* Perper, Timothy and Cornog, Martha (March 2002). Eroticism for the masses: Japanese manga comics and their assimilation into the U.S. *Sexuality & Culture*, **6** (1) pp. 3–126.
Test Mull of Kintyrea

**Test Mull of Kintiyea** () ili **Pravilo Mull of Kintiyrea** () je naziv za neslužbenu smjernicu kojoj u Ujedinjenom Kraljevstvu koristi Britanski odbor za filmsku klasifikaciju (BBFC) u svrhu cenzuriranja filmova u kojima se prikazuje muški penis. Prema toj smjernici BBFC neće dozvoliti prikazivanje filma u kome se penis nalazi u erekciji, odnosno podignut je pod većim kutem od onog na kome se Mull of Kintyre, Argyll and Bute nalazi na karti Škotske. Izraz je prvi put upotrijebljen 1992. godine. Godine 2000. je glasnogovornica BBFC službeno opovgrla postojanje, odnosno primjenu smjernice.

Izraz je svejedno dobio popularnost kao jedan od slikovitijih načina za razlikovanje erotike, odnosno "meke" od prave ("hard") pornografije.

## Reference

*
Savezni sud Australije

**Savezni sud Australije** je viši sud u Australiji čija nadležnost obuhvaća većinu građanskopravnih sporova (izuzetak su sporovi iz oblasti obiteljskog prava), ali i određen broj sumarnih kaznenopravnih sporova. U prvome stupnju, slučajevima predsjeda sudac pojedinac. Sud sadrži i žalbeni odjel, koji se naziva **Punim sudom**, a koji zasjeda u tročlanom sudačkom vijeću te je drugi najviši sud u državi, odmah iza Visokog suda. U sudskoj hijerarhiji Australije, Savezni sud zauzima isto mjesto kao i vrhovni sudovi svake pojedine savezne države i teritorija. Što se tiče odnosa s ostalim sudovima na saveznom nivou, Savezni sud je sud istog ranga kao i Obiteljski sud, a po hijerarhiji je iznad Saveznog okružnog suda. Savezni sud uspostavljen je 1976. godine stupanjem na snagu Zakona o Saveznom sudu Australije.
River Oaks, Texas

**River Oaks** je grad u američkoj saveznoj državi Teksas. Po popisu stanovništva iz 2010. u njemu je živelo 7.427 stanovnika.

## Demografija

## Reference

## Literatura

* 
* 
* 
* 
* 
* 

## Vanjske veze